# בינג קרוסבי

בינג קרוסבי
Harry Lillis "Bing" Crosby, Jr.|  |
|
לידה |
3 במאי 1903 טקומה, וושינגטון, ארצות הברית  |
|
פטירה |
14 באוקטובר 1977 (בגיל 74) אלקובנדס, ספרד  |
|
מקום קבורה |
בית הקברות הולי קרוס  |
|
שם לידה |
Harry Lilis Crosby, Jr. |
|
שם במה |
Bing Crosby  |
|
מדינה |
ארצות הברית  |
|
מוקד פעילות |
ארצות הברית  |
|
כינוי | Bing  |
|
השכלה | * תיכון גונזגה
* אוניברסיטת גונזגה
* North Central High School
 |
|
תקופת פעילות |
1923–1977 (כ־54 שנים)  |
|
סוגה |
מוזיקת פופ מסורתית, קאנטרי, מוזיקת ביג בנד, מוזיקת פופ, סווינג, סווינג דרומי, מוזיקה קלה, מוזיקה מערבית, ג'אז, מוזיקת פולק  |
|
סוג קול |
בס-בריטון  |
|
מפלגה |
המפלגה הרפובליקנית  |
|
שפה מועדפת |
אנגלית  |
|
חברת תקליטים | דקה רקורדס, רפרייז רקורדס, קפיטול רקורדס, ורב רקורדס, RCA ויקטור, בראונשווייג רקורדס, RCA רקורדס, קולומביה רקורדס, יונייטד ארטיסטס רקורדס  |
|
בנות זוג | קת'רין קרוסבי (1957–1977 (כ־20 שנה)) * דיקסי לי (1930–1952 (כ־22 שנים))
 |
|
ילדים |
לינדסיי קרוסבי, דניס קרוסבי, הארי קרוסבי, פיליפ קרוסבי, מארי קרוסבי, נת'ניאל קרוסבי, גריי קרוסבי  |
|
פרסים והוקרה | * פרס פיבודי
* היכל התהילה של עולם הגולף
* גלובוס הזהב על שם ססיל ב. דה-מיל (1960)
* פרס המוזיקה האמריקאית להצטיינות (1974)
* פרס גראמי למפעל חיים (1962)
* פרס אוסקר לשחקן הטוב ביותר (15 במרץ 1945)
* כוכב בשדרת הכוכבים בהוליווד
 |
|
חתימה |   |
| **פרופיל ב-IMDb** |
| bingcrosby.com |
|   |

**הארי ליליס "בינג" קרוסבי, הבן** (באנגלית: **Harry Lillis "Bing" Crosby, Jr.** ; ‏3 במאי 1903 – 14 באוקטובר 1977) היה זמר ושחקן קולנוע אמריקאי, אחד מהמוזיקאים המצליחים ביותר במאה ה-20.

## ביוגרפיה

קרוסבי נולד בטקומה שבמדינת וושינגטון. בהיותו בן שלוש עבר עם משפחתו לעיר ספוקיין. הוא למד שלוש שנים באוניברסיטת גונזגה בעיר, אך פרש מלימודים לפני שהוענק לו תואר.

בין השנים 1926–1930 היה זמר בתזמורתו של פול וייטמן, ממנה פרש לקריירת סולו ב-1930, יחד עם הגיטריסט אדי לאנג כמלווהו.

בשנות ה-30 הקליט בין השאר שירים עם האחים מילס Gems From George White's Scandals, Dinah, ו-Shine.

להיטו הגדול ביותר של קרוסבי הוא "חג מולד לבן", שיר חג מולד שכתב אירווינג ברלין ובוצע לראשונה על ידי קרוסבי ב-1941. לפי ספר השיאים של גינס זהו הסינגל הנמכר ביותר בכל הזמנים: לפחות 50 מיליון סינגלים נמכרו, ולמעלה מ-100 מיליון אלבומים הכוללים את השיר. קרוסבי שר את השיר הזה בסרטים Holiday Inn ‏(1942) ו"חג מולד לבן" (1954).

האומדנים לסך כל מכירות התקליטים של קרוסבי נעים בין 500 ל-1000 מיליון. רק בודדים - הביטלס, אלטון ג'ון, אלביס פרסלי, אבבא, מייקל ג'קסון - הגיעו לנתוני מכירות הדומים או עולים בשיעורם על מכירות התקליטים של קרוסבי.

קרוסבי שר בצורה קלילה ושירתו הייתה כמעט כמו שיחה, לוותה בדרך כלל ב"ביג בנד" ושילבה שריקה, סקאט ואלתורים קצביים מגוונים. סגנון זה, הנקרא באנגלית crooning, השפיע רבות על הזמרים שהופיעו אחריו ובראשם פרנק סינטרה, פרי קומו ודין מרטין.

ב-1944 הופיע בדרמה הקומית "הולך בדרכי". בסרט הופיע בתור כומר בעל יוזמה, האב הצעיר פרנק צ'אק או'מלי וביחסיו עם כומר בכיר ממנו. סרט זה היה המצליח ביותר באותה שנה בארצות הברית, בעקבותיו הופיע באותו תפקיד בסרט, "פעמוני סנט מרי", שיצא לאקרנים שנה אחר כך. ב-1949 הופיע בסרט "יאנקי בחצר המלך ארתור" לצידה של רונדה פלמינג.

מעבר להשפעה שהייתה לו על תעשיית המוזיקה כאמן פופולרי על פני כחצי מאה, נודעה לו חשיבות גם בצד העסקי והטכנולוגי של התעשייה. הוא השקיע בחברה החדשנית אמפקס, שפיתחה את טייפ הסלילים הראשון. הוא היה האמן הראשון בעולם שהקליט את תוכנית הרדיו שלו, ושעותק המאסטר של אלבומו הוקלט בטייפ. את אחד ממכשירי ההקלטה של אמפקס הוא נתן לחברו לס פול, אשר השתמש בו כדי להמציא את ההקלטה על ערוצים נפרדים.

קרוסבי נישא פעמיים, קודם לשחקנית דיקסי לי ולאחר מותה (מסרטן השחלות) לקתרין גרנט, שחקנית שהייתה צעירה ממנו בשנים רבות. ילדיו מנישואיו הראשונים היו גדולים בשנות דור מאלה שנולדו לו ולקתרין. לאחר מותו פרסם בנו הבכור גארי ספר זיכרונות שנוי במחלוקת בו האשים את האב בקור, ריחוק והתעללות. בן אחר, פיליפ, הכחיש את הטענות בתוקף, והאשים את אחיו שכתב את ספרו מתוך תאוות בצע.

ב-1962 זכה קרוסבי בפרס הגראמי הראשון שהוענק למפעל חיים. ממשפחתו הענפה יצאו לא מעט שחקנים וזמרים. ב-1964 שיחק בסרט "ימי שיקגו העליזים" (Robin Hood and the Seven Hoods) לצידם של פרנק סינטרה, דין מרטין וסמי דייוויס ג'וניור, ובו גילם את דמותו של עורך הדין אלן א’ דייל.

קרוסבי מת ב-1977 במדריד, כתוצאה מהתקף לב לאחר סיבוב של גולף. הוא אהב מאוד לשחק גולף, ויחד עם חברו הטוב בוב הופ כובד ב-1978 בפרס בוב ג'ונס היוקרתי של התאחדות הגולף האמריקנית.

## קישורים חיצוניים

 מדיה וקבצים בנושא **בינג קרוסבי** בוויקישיתוף

* אתר האינטרנט הרשמי של בינג קרוסבי (באנגלית)

* בינג קרוסבי, ברשת החברתית פייסבוק
* בינג קרוסבי, ברשת החברתית X (טוויטר)
* בינג קרוסבי, ברשת החברתית אינסטגרם
* בינג קרוסבי, ברשת החברתית טיקטוק
* בינג קרוסבי, סרטונים בערוץ היוטיוב
* בינג קרוסבי, ברשת החברתית Goodreads
* בינג קרוסבי, במסד הנתונים הקולנועיים IMDb (באנגלית)
* בינג קרוסבי, באתר AllMovie (באנגלית)
* בינג קרוסבי, באתר Rotten Tomatoes (באנגלית)
* בינג קרוסבי, במסד הנתונים הקולנועיים KinoPoisk (ברוסית)
* בינג קרוסבי, באתר אפל מיוזיק (באנגלית)
* בינג קרוסבי, באתר ספוטיפיי
* בינג קרוסבי, באתר AllMusic (באנגלית)
* בינג קרוסבי, באתר MusicBrainz (באנגלית)
* בינג קרוסבי, באתר דיזר
* בינג קרוסבי, באתר Yandex.Music (ברוסית)
* בינג קרוסבי, באתר Discogs (באנגלית)
* בינג קרוסבי, באתר Songkick (באנגלית)
* בינג קרוסבי, באתר Genius
* בינג קרוסבי, באתר SecondHandSongs
* בינג קרוסבי, באתר DNCI, הדיסקוגרפיה הלאומית של שירים איטלקיים
* בינג קרוסבי, באתר בילבורד (באנגלית)
* בינג קרוסבי, באתר אמזון מיוזיק
* בינג קרוסבי, באתר "Find a Grave" (באנגלית)
* בינג קרוסבי, באתר אנציקלופדיה בריטניקה (באנגלית)

## הערות שוליים